नई दिल्‍ली : केंद्रीय वित्‍त मंत्री अरुण जेटली ने गुरुवार को लोकसभा में साल 2018-19 के लिए आम बजट पेश किया, जिसका लोगों को बेसब्री से इंतजार था। इसमें मुख्‍य फोकस किसानों, गरीबों, कमजोर तबकों पर रहा और इसमें उनके लिए कई कार्यक्रमों की शुरुआत का ऐलान किया गया। इंफ्रास्‍ट्रक्‍चर, गरीबों को घर, शिक्षा, स्‍वास्‍थ्‍य, रक्षा, रेलवे सहित कई क्षेत्रों में बड़ी घोषणाएं की गई हैं। लेकिन क्‍या आप जानते हैं कि सरकार ने बजट में जो घोषणाएं की हैं, उसके लिए पैसा कहां से आया और सरकार ने किन मदों में इनके आवंटन का प्रस्‍ताव रखा है?